**Ministru kabineta noteikumu projekta**

**„****Grozījumi Ministru kabineta 2013. gada 17. septembra noteikumos Nr. 882 „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ģenētiski modificēto organismu aprites likuma 5. panta pirmās daļas 5. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2014. gada 25. septembra likumu „Grozījumi Ģenētiski modificēto organismu aprites likumā” (turpmāk – likums) noteikts, ka Pārtikas drošības, dzīvnieku veselības un vides zinātniskais institūts „BIOR”, pamatojoties uz riska novērtēšanas atzinumu, izsniedz atļaujas ģenētiski modificēto mikroorganismu ierobežotai izmantošanai, izplatīšanai vidē izmēģinājumiem un izplatīšanai tirgū. Savukārt likuma 5. panta pirmās daļas 5. punkts (spēkā no 2016.gada 1.janvāra) nosaka pilnvarojumu Ministru kabinetam noteikt maksu par ģenētiski modificēto organismu riska novērtēšanas atzinuma sagatavošanu. Pirms minētajiem likuma grozījumiem ģenētiski modificēto organismu riska novērtēšana bija Pārtikas un veterinārā dienesta kompetencē, un līdz 2016.gada 1.janvārim bija spēkā Ministru kabineta 2009.gada 19.maija noteikumi Nr.453 „Noteikumi par valsts nodevu par ģenētiski modificēto organismu riska novērtējuma atzinuma sagatavošanu”.Pamatojoties uz likumā noteikto pilnvarojumu, Ministru kabineta 2013. gada 17. septembra noteikumos Nr. 882 „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis” (turpmāk – noteikumi Nr. 882) ir jāizdara grozījumi un jānosaka maksa par ģenētiski modificēto organismu riska novērtēšanas atzinuma sagatavošanu.Ņemot vērā normatīvajos aktos ģenētiski modificēto organismu aprites jomā noteiktās stingrās prasības, paredzams, ka personas neplānos uzsākt ģenētiski modificēto organismu audzēšanu un izplatīšanu, tāpēc nav plānota ģenētiski modificēto organismu riska novērtēšana un attiecīgas maksas iekasēšana. Arī iepriekš noteiktā valsts nodeva nav tikusi iekasēta. |
| 3. | Projekta izstrādē iesaistītās institūcijas | Pārtikas drošības, dzīvnieku veselības un vides zinātniskais institūts „BIOR” |
| 4. | Cita informācija | Anotācijas pielikumā pievienots maksas aprēķins par ģenētiski modificēto organismu riska novērtēšanas atzinuma sagatavošanu. Izcenojumi aprēķināti atbilstoši prasībām Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Noteikumu projekts attieksies uz ģenētiski modificēto organismu apritē iesaistītajām personām, kas vēlēsies saņemt atļauju:a) ģenētiski modificēto mikroorganismu ierobežotai izmantošanai,b) ģenētiski modificēto organismu izplatīšanai vidē izmēģinājumiem,c) ģenētiski modificēto organismu izplatīšanai tirgū. |
| 2. | Tiesiskā regulējuma ietekme uz tautsaimniecību un administratīvo slogu | Maksa par ģenētiski modificēto organismu riska novērtēšanas atzinuma sagatavošanu noteikta atbilstoši faktiskajām pakalpojuma sniegšanas izmaksām un būtiski neatšķiras no iepriekš noteiktās attiecīgās valsts nodevas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Projekts sabiedriskai apspriešanai publicēts Zemkopības ministrijas tīmekļa vietnē (no 15.08.2016. līdz 20.08.2016.). |
| 2. | Sabiedrības līdzdalība projekta izstrādē | Likumprojekts „Grozījumi Ģenētiski modificēto organismu aprites likumā”, kas noteica valsts nodevas nomaiņu ar maksu par ģenētiski modificēto organismu riska novērtēšanas atzinuma sagatavošanu un attiecīgo funkciju nodošanu Pārtikas drošības, dzīvnieku veselības un vides zinātniskajam institūtam „BIOR”, tika saskaņots ar Zemkopības ministrijas starpinstitūciju darba grupu „Ģenētiski modificētie organismi, ģenētiski modificētā pārtika un dzīvnieku barība”, kurā iekļauti pārstāvji no Latvijas Universitātes, Latvijas Lauksaimniecības universitātes, Latvijas Ģenētiku un selekcionāru biedrības, Vides konsultatīvās padomes, Lauksaimnieku organizāciju sadarbības padomes u.c. organizācijām. |
| 3. | Sabiedrības līdzdalības rezultāti |  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas drošības, dzīvnieku veselības un vides zinātniskais institūts „BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

11.10.2016. 12:07

627

L.Gurecka

Tālr.26614495

Linda.Gurecka@zm.gov.lv